als_Latn dik_Latn sag_Latn
Me rastin e 70 – vjetorit të çlirimit, ministria e mbrojtjes i ka dhuruar 1900 libra artistikë, disa shkollave të mesme në kryeqytet. Te paret qe kane përfituar nga kjo nisme ishin nxënësit e gjimnazit “Mustafa Kemal Ataturk” në zall-herr. Duke nisur nga kjo e enjte në bibliotekën e shkollës së tyre janë shtuar 490 tituj nga letërsia artistike shqiptare dhe ajo botërore. Librat e dhuruar i takojnë periudhës së pas çlirimit, deri në fund të viteve ’90 dhe i përkasin autorëve të njohur. Në një mesazh drejtuar të rinjve, ministrja e mbrojtjes Kodheli theksoi se vetëm mësimi dhe libri sjell sukses në jetë. Duke folur më tej për dhurimin e librave, ministrja tha se ato përfshijnë një gamë të gjerë autorësh, si Naim Frashëri, Migjeni, Fishta e deri tek Xhuvani. Fushata e dhurimit të librave do të vijojë gjate këtij muaji edhe në shkolla të tjera jo vetëm në kryeqytet, por edhe në rrethe.
als_Latn